
VR  les  lettres  patëtes  publiées  foubz 
le  nom  du  Royjc  hui&iefme  du  mois 
d'Auril,par  lefquelles  ileft  didt  qu'il 
court  vn  bruit  par  ce  Royaume,que  le 
Roy  &la  Roynefa  mère  font  contre 
leur  gré  détenus  &  emmenez  là  où  bo 
femblc  à  aucuns  Princes  &  feigneurs  qui  font  a  lentour 
de  leur  Maieftez  :  mais  que  Iedid:  bruit  eft  vue  faufle  &c 
menfongere  calomnie:  d'autant  que  leurs  perfonnes 
font  en  la  mefme  liberté. qu  ilzont  iamais  efté:  Il  a  fem- 
blé  bon  d'en  publier  ce  petit  difeours ,  afin  que  par  ice- 
luy  les  fubie&z  du  Roy  t en  puiflent  efclarcir>  &  mettre 
leur  efprit  hors  de  doute  &  perplexité  :  pour  luy  rendre 
lobeilTance  &  fidélité  qirilz  luy  doyuent, comme  bons 
&  loyaux  fubie&z  de  fa  Maiefté. 

C  H  A  C  V  N  fçait  Tentreprife  qui  fut  fai&e  Phyuer 
pafle  d'enleuer  de  ce  Royaume  Monfeigneur  le  Duc 
d'Orléans  :  Ion  fçait  auffi  &  par  qui  &  à  qu  elle  fin  elle 
fut  fai&e.  M ais  afin  que  ceux  qui  pourroyét  y  auoir  in- 
tereft,  ne  fe  puiflent  plaindre  qu  on  leur  face  tort  :  nous 
propoferonsfimplement  le  tefmoignage  &:  depofition 
de  modid  feigneur  Duc  d'Orléans.  Auquel  nous  nous 
arrêterons,!  ans  vouloir  faire  preiudice  a  Ion  authonté: 


Iaifïans  à  ceux  qui  s'en  fentiront  offenfèz,  s'efïayer  a  Iuy 
deroguer  foy,  corne  bon  leur  femblera,  La  teneur  don* 
ques  de  ladi&e  depofition  eft  telle. 

„  L  E  famedi  qui  fut  le  iour  que  le  Roy  commença  à 
fortir  de  fa  chambre ,  après  la  guarifbn  de  fa  maladie, 
Monfieur  eftât  en  la  chambre  du  Roy, vint  monfieur 
de  Nemours  3  qui  luy  demanda  s'il  eftoit  Huguenot 
ou  Papifte.  Aquoy  Monfieur  refpondit  qu'il  eftoit  de 
la  Religion  de  fa  mère  laRoyne.Lors  monfieur  de 
Nemours  luy  dit ,  s'il  ne  luy  plaifbit  pas  qu'il  luy  dift 
vingteinq  paroles. Mofieur  refpondit  que  ouy. mon- 
fieur de  Neniours  le  tira  à  part  fus  vn  coffre,  qui  eft 
près  de  la  porte  du  cabinet  du  Roy,  Et  luy  dit,  Mon- 
fieur ,  ie  voy  que  le  Royaume  de  France  eft  perdu  & 
ruiné  par  ces  Huguenots,&  le  Roy  &  vous  neftes  pas 

„  en  (cureté  :  par  ce  que  le  Roy  de  Nauarre  &  le  Prince 
de  Condc  fe  veulét  faire  Roys ,  &  ferôt  en  {brte  qu'ils 
feront  mourir  &  le  Roy  &  vous.  Par  ainfi,Monfieur, 
fi  vous  voulez  euiter  ce  danger,  il  faut  que  vous  y  ad- 
uifiez .  Et  Ci  vous  voulez ,  meilleurs  de  Guyfè  &c  moy 
vous  aiderons  &  vous  fecourrons,&  vous  enuoyerôs 
en  Lorraine,  ou  en  Sauoye.  Monfieur  refpondit  qu'il 
ne  vouloit  laiffer  le  Roy ,  ne  la  Royne  fa  mère,  mon- 
fieur de  Nemours  répliqua  encoresàcecy:  Aduifez 
bien  ce  que  ie  vous  dy.Car  c'eft  pour  voftre  profit.  A- 
quoy  Monfieur  ne  refpondit  rien .  monfieur  de  Ne- 
mours luy  dit,  Ne  vous  fiez- vous  pas  en  Carnauai- 

ji  Iet&  Villaquier?Ouy,ditMofieur,  Lorsilluy  dit3ne 

3,  leur  dites  pas  rien  de  ce  que  ie  vous  dy ,  &  de  ce  que 

,  ie  vous  tiens  fi  longuemét  propos.  Mais  s'ils  vous  de- 

„  mandent  que  c'cft  que  ie  vous  ay  dit,  dites  leur  que  ie 

„  vous  parloye  des  comedies.Et  lors  ledid  fieur  deNe- 

y  mourslelaifla  Sur  ces  entrefaites,  mofieur  de  Guyfe 

3,  eftant  deuant  le  feu,  qui  parloit  au  Prince  de  Ginuil- 

„  le  fon  fils ,  voyant  que  monfieur  de  Nemours  laifTok 

3,  monfieur  d'Orléans, vint  vers  luyrSduyditjMofieur 

3>  i'ay  entendu  que  la  Royne  veut  enuoyer  monfieur 

„  d'Âniou  &  vous  en  Lorraine, en  vn  fort  beau  cha- 

„  fteau  pou r  prendre  l'air.  Par  ainfi  fi  vous  y  voulez  ve- 

3  3  nir ,  nous  vous  y  ferons  bonne  chère.  Lors  Monfieur 

3,  ditje  ne  penfe  pas  que  la  Royne  ma  mère  vueille  que 

3,  i  abandonne  le  Roy.  Le  Prince  de  Ginuille  répliqua, 

3,  fi  vous  voulez  venir  en  Lorraine,  &  entendre  ce  que 

3,  monfieur  de  Nemours  vous  a  dit,  il  vous  en  pourra 

3,  bien  venir.Monfieur  ne  refpondit  rien  a  cela.  Le  len- 

3,  demain  le  Prince  de  Ginuille  reuint  vers  Mofieur,  & 

3,  luy  tint  encores  le  mefme langage:  luy  difant,que  s'il 

„  vouloit  fçauoir  le  moyen  comme  on  l'emmeneroit,il 

^  luy  diroit .  Mofieur  luy  dit  qu'il  le  voudrait  bien  fça- 

53  uoir.Le  Prince  de  Ginuille  luy  dit,on  vo9enîeuera  en 

3,  plein  minuit,  &  on  vo9 fera  fortir  par vne  fenefhe  qui 

33  refpôd  fur  le  pont  du  parc:&  après  on  vous  mettra  en 

33  coche  :&  ainfi  vous  ferez  en  Lorraine  auantquelon 

3  s'en  apperçoiue.Monfieur  ne  refpondit  rien  à  cela:& 

laiffa  ledid  Prince.  Le  lendemain  monfieur  de  Ne-  . 

£  mours  s'en  alla  :  &  vint  prendre  congé  du  Roy.  Et  en 
„  prenant  congé  dit  ài'oreille  de  Monfieurrfbuuenez 
„  vousdecequeievousaydit:&nen  dites  rien  à  per- 
„  fonne.Et  ainfi  s  en  alla  ledid  fîeur  de  Nemours. 

CESTE  confpiration  ayant  eu  tout  autre  euene- 
ment  que  n'efperoyent  ceux  qui  en  font  nommez  pour 
chefs  &  autheurs.xe  n'eft  pas  de  merueilles,fi  gens  exer- 
cez de  longue  main  au  faidt  de  la  guerre ,  voyans  qu'ils 
n'auoyent  rien  profité  par  ces  embufehes  &  entreprifès 
couuertes,&  par  menées  faitesfconime  Ion  dit)  par  def- 
fous  terre  :  fe  font  délibérez,  corne  en  vn  effort  de  ville, 
d'y  entrer  par  force  ouuerte,  &  violéce  manifefte.Tou- 
tesfois  pour  auoir  (comme  ditleprouerbe)  vnhuisde 
derrière,  fi  dauenture  la  féconde  entreprife  leur  fucce- 
doit  aufïî  mal  que  la  première:  les  feigneurs  de  Guyfe, 
qui  de  long  temps  auoyent  efcritàvn  des  plus  grans 
Princes  d'Alemagne ,  de  ceux  qui  tiennent  la  .Religion 
que  Ion  appelle  des  Proteftans ,  pour  le  prier  de  vouloir 
entrer  auec  eux  en  quelque  confèrencede  la  confefïion 
d' Aufbourg  (en  laquelle  ils  dônoyent  efperace  de  vou- 
loir eflre  inftruits)  s'en  allèrent  en  Lorraine,  &  delà  à 
vne  petite  ville  prochaine  du  Rhin ,  nommée  Sauerne: 
auquel  lieu  ils  eurent  telle  communication  auec  ledid: 
Prince  les  xv.xvj.&  xvij.  iour  de  Feurie^qu  après  qu'ils 
eurent  tous  promis  de  fuiure  la  Religion  Éuangelique, 
en  la  fin  ledld  fieur  de  Guyfe,en  faueur  de  ladi&e  R.eli- 

gïon,Ierequiftdefaire  tant  enuers  les  autres  Princes 
Proteftans ,  que  veu  que  de  toute  ancienneté  la  maifbn 
de  Lorraine  auoit  efté  de  l'Empire:  par  mefme  moyen 
luy  &  Tes  frères  fuflfent  aufïi  aduouez  pour  Princes  de 
l'Empire,  ayas  voix  &  fuffrages  aux  iournees  Imperiai- 
les:  &  par  ce  moyen  fe  peuflent  (bubftraire  &  exempter 
de  la  (ouueraineté  du  Rov:ofFras  de  foubfcrire  &  foub- 
fîgneràladi&e  confefïion  d'Aufbourg,&:fè  mettre  Se 
enroller  au  nombre  des  Proteftans.  Aquoy  lediâ:  Prin- 
ce voul ut  tellement  tenir  la  main(efperat  par  ce  moyen 
gagner  les  fufdi&s  de  Guyfè  à  la  Religion  Euâgelique) 
qu'il  ne  faillit  de  le  propofer  en  vne  iourneequi  fuft  peu 
de  temps  après  tenue  par  plufîeurs  defdidh  Princes  Pro 
teftans^en  la  ville  de  Brouxel,fur  le  commencement  du 
mois  de  Mars .  Et  neantmoins  fut  refufé  par  les  autres 
Princes^pour  plufîeurs  con(iderations,mais  fînguliere- 
ment  à  caufe  des  nouuelles  du  maflacre  de  Vafly  :  ainfî 
que  ledi£t  Prince  la  bien  expreffement  eferit  audidfc 
fïeur  de  Guyfè:  luy  mandant  que  la  compagnie  auoit 
efté  fort  offenfee  &  irritée  dudi£t  maffacre  :  &  qu'il  luy 
en  mâdaft  la  pure  verité,auec  ample  déclaration  de  fbn 
intention  &c  volonté ,  {ans  rien  feindre  :  car  ce  font  les 
propres  termes  de  la  lettre. 

Sur  ce  partement  de  la  Cour,  en  attendant  que  l'hy- 
uer  fe  paflaft,fut  aduifé  entre  les  fufdidh  fieurs  de  Guy- 
fe,Coneftable  &  marefchal  faindl  André,que  pendant 
leur  abfence  chacun  d'eux  pratiquerait  le  plus  grand 


nombre  de  Gentilshommes  &  autres  gens  de  guerre, 
qu'il  feroit  poflibie,  pour  les  faire  trouuer  en  armes  a 
Nantheul  &  es  enuirons  de  Paris ,  fur  la  fin  de  l'hyuer, 
au  mois  de  Mars, 

Cefte  pratique  ne  peut  eftre  fi  fecretement  conduite, 
que  la  /{oyne  n  en  fuft  aflez  toft  aduertie^non  feulemëc 
par  aucun  de  ce  Royaume,  mais  aflï par aucuns  Prin- 
ces eftragersrqui  luy  fceurent  tellemët  définir  le  temps, 
que  mefmes  ils  luy  prédirent  que  ceftok  au  mois  de 
Mars  que  l'exécution  fedeuoit  faire.  Et  (qui  plus  eft)vn 
Gentilhomme  eftranger  en  donna  fi  bone  prédictions 
au  Roy  de  Nauarre,  que  mefmes  il  l'auertift  que  Ton 
eflayeroit  de  le  gagnenà  fin  de  s'ayder  de  fô  tiltre  &  au- 
thorité  pour  vn  temps,&  en  la  fin  fè  moquer  de  luy:  de 
manière  que  lediâ;  fieurRoy  deNauarrelemenaàla 
R oyne pour  luy  faire  entendre  ces  aduerti(Temens,&  la 
preferuer  de  telles  entreprîtes. 

Or  cefte  pratique  ayant  neantmoins  efté  conduire 
pour  le  regard  dudid  fieur  Roy  de  Nauarre,ainfi  com- 
me il  a  pieu  à  Dieu,ceux  auquels  l'aflïgnation  auoir  eftê 
donnée,  ne  faillirent  de  fe  trouuer  auec  leurs  forces  en 
temps  &  lieurtellement  quele  Duc  de  Guyfe  arriuant  à 
Nantheul,au  temps  afïîgné,  fut  incontinent  rencontré 
par  le  Coneftable,  le  Duc  d' Aumalleje  Marefchal  kï£fc 
André ,  &  autres  de  leur  fa&ion  :  entre  lefquels  furent 
les  fieurs  de  Mezieres  &  de  Courtenay .  Defquels  on 
peut  conie&urer  le  périlleux  deflein  &  auantureufe  cn^ 


trcprinfe  :  fur  ce  que  f  acheminas  au  lieu  de  cefte  affèm- 
blee  y  ils  fe  meirent  en  eftat  comme  telles  gens  ont  cou- 
ftume  de  faire,  quand  ils  fe  doiuent  trouuer  en  quelque 
bataille  ou  hazardeufe  auanturerfe  confeffans  à  vn  pre- 
ftre,&  faifms  (  comme  Ion  dit  )  leurs  Pa(ques,  après  a- 
uoir  ouy  bien  deuotement  vne  Meflfe. 

Cependant  le  Preuoftdes  marehans  de  la  ville  de 
Parisfqui  eft  l'vn  des  principaux  miniftres  &  inftrumes 
de  cefte  faûion  )  auoit  tellement  difpofé  les  affaires  y  &c 
préparé  le  chemin  pour  conduire  fès  troupes  en  la  ville 
de  Paris,  que  la  Roy  ne  eftant  aduertie  que  la  délibéra- 
tion auoit  efté  prinfède  s'y  acheminer,  manda  par  plu- 
fîeurs  fois  audidtfieurdeGuyfe,  qu'il  la  vinft  trouuer 
en  fa  maifon  de  Monceaux,ou  il  feroit  le  bien  venu,luy 
defFendât  tref  expre(Tement,de  n'entrer  en  ladi&e  ville 
de  Paris  auec  telle  compagnie, à  fin  d'euîter  les  troubles 
&  inconueniens  qu'elle  preuoyoken  deuoir  aduenir: 
attédu  mefmes  lexecutio& boucherie fai&e tout fref- 
chement  en  la  ville  de  Vafly:de  laquelle  tref  inftâment 
on  demandoit  iuftice  &c  au  Roy  &c  à  elle  ;  &  n'oyoit  on 
que  plaintes  &  doléances  par  tous  les  endroi&z  de  ce 
lîoyaume,pour  ce  regard. 

Iulques  icy  dôques  il  appert  que  1  entreprife  de  pren- 
dre les  armes  a  efté  fai&e  de  longue  main,par  le  Duc  de 
Guyfe,  ainfï  que  la  Royne  mefme  &  le  Roy  de  Nauar- 
re  ont  efté  aduertis:que  le  iour  de  l'afïignatio  a  efté  gar- 
dé: que  Ion  y  eft  venu  de  toutes  pars  en  armes  defeou- 

uertes, 


uertes ,  Se  équipage  de  guerre  :  qu'au  parauant  cette  ve- 
nue ,1e  Royaume  eftoit  vniuerfellement  en  profonde 
paix  &  repos:  que  les  armes  ont  efté  prifes  contre  les  E- 
di£ts  du  Roy  ,  retenues  contre  I'exprefTe  volonté  èc  de- 
fenfè  plufïeurs  fois  réitérée  de  la  Royne  :  finalemét  que 
ledi£fc  fîeur  de  Guyfe  a  finit  fon  entrée  en  armes  defeou 
uertes  à  Paris^contre  les  mefmes  defenfès  &  prohibitios 
du  Roy  &  de  la  Royne  {a  mère. 

Voyons  maintenant  ce  qui  en  eft:  aduenu.Les  fuf- 
di£ts  Capitaines  de  cefte  armée  eftâs  à  Paris ,  commen- 
cèrent de  tenir  confeil  comme  confeil  Royal  3  y  faifans 
aflembler  les  prefidens^confèillers,,  les  gens  du  Roy,  les: 
Efcheuins  de  la  ville^tout  ainfi  que  s'ils  enflent  eu  la  fou 
ueraineté  du  Roy  entre  leurs  mainSjfàns  toutesfois  que 
la Royne en  fuft  aucunemët aduertie,ny  mefmes  quel- 
le  euft  aucune  intelligëce  ne  communication  de  ce  qui 
fê  pafToit  audid  confeil .  Tellemet  que  le  deflein  &c  vo- 
lonté de  continuer  le  voyage  qu'elle  auoit  entrepris  en 
la  ville  de  Blois,  luy  creuft  d'autant  plus  :  afin  de  fe  reti- 
rer en  lieu  où  elle  ne  peut  eftre  contrainte  :  fi  dauenture 
les  predi&ions  &  aduertiffemens  qu'elle  en  auoit  aupa- 
rauant  receus^fè  trouuoyent  véritables. 

Qrfbmmes-nous  maintenant  arriuez  aupoin£t& 
neud  principal  de  cefte  difpute.  Car  eftant  la  Royne  a- 
uec  le  Roy  &  monfieur  d'Orléans  fes  fils ,  en  fa  maifon 
de  Fontainebelleau  ,  eftât  fur  le  chemin  d'Orleas  &  à  la 
pourfuitte  de  fon  voyage^ayant  cnuoyé  gens  à  Amboi- 

fè,pour  luy  amener  à  Orléans  mofeigneur  le  Duc  d'An- 
iou  fon  fils  :  n  ayant  aucune  force  ny  de  pied  ny  de  che- 
uaI,pour  petite  quelle  fufhfoudain  arriuerent  les  fu£ 
di&s  Capitaines  de  l'entreprifè^auec  vne  armée  de  gens 
de  cheual,&  en  armes  defcouuertes:&  fe  plantèrent  au- 
di&  lieu  de  Fontainebelleau,  &  es  enuirons.  le  deman- 
de maintenant  à  ceux  qui  publient  fbubs  le  nom  du 
Roy  les  lettres  patentes  dont  nous  auons  fait  mention, 
fi  y  Enuironner  de  piftoliers  &  harquebuziers  vn  ieunc 
Roy  de  1  aage  d  onze  à  douze  ans ,  accompagné  feule- 
ment de  fa  mère  &c  d'vn  petit  frère,  neft  pas  propremét 
ce  que  Ion  dit  en  bons  termes,  Aflîeger  le  Roy  :  &  ,  fi  ce 
terme  ne  leur  femble  bon,  de  quel  tiltre  ils  fe  veulent 
aduifer,pour  nommer  vn  tel  ade. 

Toutesfois  encore  femmes-nouscontens  que  tout 
cela  foit  eftimé  pour  chofe  de  nulle  importance.  Voy  ôs 
feulement  ce  qui  eft:  enfuiui  de  ce  fiege  de  Fontainebet- 
leau.  Lon  fçait  que  la  Royne  demeurant  conftamment 
en  cefte  volonté  daller  à  Orleans>&  voulât  s'y  achemi- 
ner, il  luy  fut  faite  inftance  &  importunité,  indigne  de 
là  Maiefté,  de  tourner  vifàge,  &  rebroufter  chemin, 
pour  aller  à  Melun.Lon  fçait  qu'elle  mefmeremoftrant 
auec  larmes  le  mauuais  air  &  autres  iuftescaufes  defbn 
refus, elle  refifta  longuement  de  partir  dudi&lieude 
Fontainebelleau:declarât  qu'il  n'y  auoit  raifon  de  don- 
ner cefte  alarme  au  Roy .  Lon  fçait  que  le  Roy  fe  voyât 
ainfi  enuironné  de  gens  qui  luy  commandoyent ,  fe 


print  à plorcr grandement ,  &  protefta  qu'il  ne  vouloit 
point  partinprononçant  auec  larmes  cesparoles:Pour- 
quoy  m'emmene-on  hors  d'icy,  où  ie  me  trouuoye  bié? 
Qu'eft-ilbefoing  de  prendre  les  armes?  Siceftpourla 
Religion ,  i  y  mettray  bon  ordre  quand  ie  fèray  grand. 
Que  ne  garde-on  cependant  les  Edi&z?Helas!  que  Ion 
ne  me  trouble  point  mon  cftat .  Lon  fçait  qu'après  que 
la  Roy  ne  euft  par  plufieurs  fois  déclaré  rondement  que 
elle  ne  vouloit  point  partir  dudi&lieu  de  Fotainebleau, 
ces  parollesluy  furent  prononcees:Madame,il  faut  que 
vous  y  veniez  :  &  quand  vous  ny  voudriez  point  venir, 
nous  ferons  contrains  d'emmener  le  Roy.  Lon  fçait, 
pour  conclusion,  que  fur  ce  propos,&  après  la  refiftan- 
ce  de  la  Royne,  après  les  larmes  &  gemiffemés  du  Roy, 
ils  furent  tous  deux  emmenez  premièrement  au  cha- 
fteau  de  Melun,de  la  au  chafteau  de  Vincennes  &  fina- 
lement en  la  ville  de  Paris  :  toufîours  enuironnez  &  de 
l'armée  fufdi&e,&  de  toutes  les  forces,  tant  de  pied  que 
de  cheual,  qui  depuis  y  ont  effcé  aflemblees. 

Sur  cela  que  lon  iuge  fans  paflion  du  différer  auquel 
no9  fommes:  à  fçauoir  fî  le  Roy  &  la  R  oy ne  font  main- 
tenant en  libertéou  bien  en  captiuitérfî  leur  volonté  eft 
libre3ou  forcée:  s'ils  vont  &  feiournent  au  lieu  où  il  leur 
plaift,ou  bie  s'ils  y  font  menez  &c  détenus  cotre  leur  gré 
&  volonté.Or  les  homes  qui  n'ont  mefmes  q  le  fèns  co- 
mun,appellent,Eftre  en  captiuité.quâd  après  auoir  efté 
afliegé  non  feulement  contre  fon  efperace  &  opinion, 

B.ij. 


mais  auiïï  contre  fon  exprefïe  volonté,  par  gens  qui 
font  fans  coparaifbn  les  plus  forts  :au  lieu  d'aller  àvn  en- 
droi&,où  Ion  proteftoit  vouloir  aller y  on  eft  non  feule- 
ment empefché  d'y  aller,mais  aufli  remené  &  conduit 
à  vn  chemin  tout  cotraire  :  quand  on  eft  tellement  pri- 
fonnier^quelonnepcut  non  plus  voler  par  dcflus^vn 
rampartde  piftoliersôc  harquebufiers,que  pardeflus 
vn  chafteaude  briqueou  de  pierre  :  bref,  quand  on  eft 
tellement  intimidé  par  la  crainte  d'vn  home  armé,  que 
Ion  n'oie  déclarer  fa  volonté^comme  Ion  feroit  bien  s'il 
eneftoitefloigné. 

Cela  con  fideré,que  Ion  iuge,pour  le  fécond  poinâ, 
fi,  publier  vne  telle  lettre  au  nom  du  Roy,  par  laquelle 
on  luy  face  dire  qu'il  n  eft  pas  en  captiuité,mais  en  plei- 
ne &  entière  liberté:faire  imprimer  ladi&e  lettre5&  pu- 
blier à  fon  de  trompe  par  tout  le  Royaume ,  n'eft  point 
profaner  vilainement  &inceftueufement  le  nom  de  {à 
Maiefté ,  &  le  rendre  contemptible  &  ridicule  à  toutes 
nations:au  lieu  qu'il  deuft  eftre  tenu  corne  facré  &  au*- 
gufte,  pour  n'en  vfer  qu'en  chofè  exépte  (fi  faire  fe  pou- 
uoit  )  de  toute  pafïion  humaine.  Que  Ion  iuge  fi  le  tef- 
moignage  d'vne  perfbnne  que  Ion  dit  eftre  détenue  ca- 
ptiue  par  force  &  violence ,  doibt  auoir  aucune  auto- 
rité ,  pour  iuftifier  le  faiâ:  de  ceux  par  lefquels  on  Ta  dit 
eftre  détenu  :  principalement  quand  il  eft  queftion  de 
l'aage  &  du  fexe  auquel  nos  ennemis  ont  affaire.Et  que 
ceux  qui  voudront  artificiellement  pallier  &  colorer  ce 


fai&  y  fe  fouuiennent  toufiours  de  refpondre  à  cesrtrois 
poinâ:s:Pourquoy  lesfieursde  Guyfe  ont  pris  les  armes 
dans  vn  Royaume  paifible  ,  &  plein  de  repos  &  tran- 
quillité :  Qui  font  ceux  qui  ont  fai<£t  plorer  le  Roy  &:  la 
Royneà  Fontainebelleaurfinalemét  pourquoyîa  Roy- 
jncpourfuyuant  fon  chemin  drOrleans,&  de  Blois,  à  e- 
fié  contrainte  de  rebrouffer  chemin^auec  menace  que 
fi  elle  ne  vouloit  venir,on  emmeneroit  le  Roy. 

Gefte  ignominie  donques  que  Ion  a  fai&e  à  la  Maie- 
flé  du  nom  du  Roy ,  (bit  comptée  pour  vne.  Bien  toft 
après  f  en  eftenfuiuy  l'autre.  Caries  (leurs  de  Guyfe  & 
ceux  de  leur  fa&ion  >  voyans  que  le  peuple  fe  plaignoit 
&lamentoit  delà  captluitéSc  oppreffion  de  (on  Roy, 
fè  (ont  adui(ez  fort  ingenieufement  d'vne  inuention 
toute  contraire:  c'eft^de  pub  '1er  que  rnonfieur  le  Prince 
deCondéeftoit  captif  en  la  ville  d'Orleas.Et  pour  don*- 
ner  couleur  &authorité  à TafFemblee  de  la  gendarme- 
rie^ font  fi  vilainement  iouez  du  nom  du  Roy  (  com- 
me d'vne  marottejqu'ilzluy  ont  fai&  dire&  publier  let- 
tres patentes  en  fon  nom ,  que  ceftoit  pour  deliurer  de 
captiuité  fon  trefeher  &  trefamé  coufin  le  Prince  de 
Gondé^qu'il  faifoit  affembler  cefte  armée.  le  demande 
àtoute  perfonne  de  fain  iugement, ficela  n'eft  point 
fouffieter  le  Roy  :&  puis  luy  demander,  Qui  ta  frappé? 

Toutesfois,  pour  nous  abftenir  de  toute  vehemëce> 
&  parler  de  ceft  affaire  fans  aucune  altération,  faifons 
Amplement  la  coferéce  de  reftatdu^oyque  nous  di- 


fbns  eftre  captif  auec  Peftat  de  monfieur  le  Prince:  fans 
quecela  appartienne  aucunement  à  la  Maiefté,  de  la- 
quelle mofieur  le  Prince  eft  treshumble  fèruiteur  :  mais 
pour  aduifèr  foulemct  auquel  des  deux  il  eft  plus  vray«* 
iemblable  que  ce  nom  de  captif  peut  eftre  attribué.  Le 
Roy  eft  aagé  d'enuiron  vnze  à  douze  ans  :  monfieur  le 
Prince  eft  père  de  cinq  enfans,  tous  viuans.  Quand  les 
fieurs  de  Guyfe  fôt  venus  auec  leurs  forces  à  Fontaine- 
bleau^ Roy  n  auoit  q  fa  fîmple  garde  ordinaire:  quâd 
les  Princes  &  Seigneurs  qui  font  à  Orlcas,vindrét  trou- 
uer  môfîeur  le  Prince  à  Meaux,&  ailleurs,  il  auoit  auec 
fby  les  forces, dont  il  fut  cotraint  fe  prémunir  en  la  ville 
de  Paris.Tous  ceux  de  la  fa&ion  de  Guyfe  vindrét  tout 
dVne  voilée  &  en  troupe  à  Fotainebleau:  les  Seigneurs 
qui  font  auec  monfieur  le  Prince  le  font  venus  trouuer 
Pvn  après  l'autre  >  &c  de  lieux  fort  efeartez.  Le  Roy  &  la 
Royne  fa  mère  auoyet  par  plufieurs  &  diuerfes  fois  co- 
mandé  àtous  ceux  qui  font  à  Pentour  deux,de  Iaifïer  les 
armes ,  &  deffendu  tres-expreflemét  de  venir  à  la  Cour  , 
auec  main  armée.  Mofieur  le  Prince,  pour  fe  guarentir 
de  Porage  qu'il  voyoitarriuer,  manda  &  remanda  par 
plufieurs  fois  tant  les  Seigneurs  qui  font  auec  luy ,  que 
plufieurs  autreSjles  priant  inftamment  de  le  venir  trou- 
uerbien  accompagnez,  Ceux  qui  font  près  la  perfonne 
du  Roy, mangent  fonbien,  ôcfuccentlepeu  derefte 
qu'il  auoit  en  fes  finâces.pour  fàtisfaire  à  fès  créanciers. 
Les  Seigneurs  qui  font  à  Orleâs,  y  font  tous  à  leurs  def- 


s  pens ,  &  fur  leurs  bourfès  :  voire  mcfmcs  quafî  tous  les 
gentilshommes  qui  y  font.  Ceux  du  parti  de  Guyfefe 
donnent  grand' peine  pour  faire  entrer  les  eftrangiers 
dedans  le  Royaume,  fans  auoir  nicompaflïondupo- 
urepeupletant  atténué,  ni  refpe&audangiereuident 
qui  en  peut  aduenir.  Ceux  d'Orléans  proteftent  que 
quand  les  eftrangiers  voudroyent  venir  à  leurs  fecours, 
ils  aimeroyët  mieux  efpargner  le  pays  du  i^oy  &  de  fes 
poures  fubie&s, que  leur  propre  vie.  Bref,  ceux  qui  font 
à  Orléans  offrent  de  quitter  Ïqs  armes ,  &  prendre  con^ 
gé  de  monfieur  le  Prince,  pour  fe  retirer  chez  eux  rpar 
condition  que  ceux  qui  détiennent  le  Roy  &  la  Roy  ne 
fa  mère,  quittent  les  armes  les  premiers,  &  leur  mon- 
ftrentexepIe.Lesfieursde  Guyfe&  leurs  compagnons 
difènt  tous  les  iours  en  prefènce  de  tout  monde,  quïlz 
verront  pluftoftles  cendres  de  tout  le  Royaume  que 
d'eflonguerla  perfonne  du  Roy  d'vne  lieue  deloing. 

Qu'on  iuge  maintenant  quelle  apparence  il  y  a ,  ou 
pluftoft  quelle  infamie  c'eft,  que  de  vilener  ainfi  lenom 
du  Roy,  &  luy  faire  dire  par  lettres  patétes  que  fbn  tre£ 
cher  &  trefaimécoufin  le  Prince  de  Codé  eft  prifbnnier 
à  Orleâsr  &  que  pour  le  deliurerjl  faut  àflembler  le  ban 
&  arrière  ban.  Maispofons  le  cas  qu'ainfî  fuft.  Si  mon- 
iteur le  Prince  eft  derenu  pri{bnnier,quel  opprobre  a  on 
fait  receuoir  au  Roy,  &  quelle  iniuftiee  a  ce  efté,  de  dé- 
clarer ledi£l  feigneur  Prince  rebelle  &  coulpable  de  cri- 
me de  lefè  Maiefté,  pour  n  cftre  point  ailé  a  la  Cour ,  Se 


nauoirlaiflféles  armes  quand  on  luy  a  mandé?  Car  en 
bonne  diale£tique,ce  font  chofes  répugnâtes  :  eftre  de- 
tenu  cotre  fon  gré  captif  en  vne  ville  :  &  mériter  d'eûre 
déclaré  rebelle,pour  n'en  point  fbrtir. 

Ces  chofes  confiderees,il  eflaifé  à  conclure  premiè- 
rement que  le  Roy,Ia  Royne  fa  mère,  &c  Monfeigneur 
d'Orléans  ont  efté  par  vne  menée  conduite  &  dreflec 
de  longue  main/aifis  de  force  &  violence,emmenez  &c 
pofTedez  cotre  leur  gré  &  bonne  volonté ,  par  ceux  qui 
ne  déclarent  que  par  tropledefîr  infàtiable  qu'ils  ont 
deleurfucceder.  Secondement^que  les  fufdi&es  lettres 
patentes.par  lefquelles  il  eft  dit  que  le  Roy  eft  en  pleine 
liberté,  &  que  monfieur  le  Prince  eft  captif,  n'eft  qu  Vn 
opprobre  manifefte  cotre  la  Maiefté  du  nom  du  Roy: 
lequel  par  ce  moyen  eft  lafcheme^vilainement  &  bon- 
teufèment  profané  &  expofé  aux  nations  eftranges  en 
moqueries ,  diffame,  ôc  contumelie.  Et  qu'à  cefte  caufê 
nul  ne  peut  eftre  tenu  ny  eftimé  pour  vray  Frâçois^bon 
fubieâ;  &  feruiteur  de  fa  Maiefté^fïnon  qu'auec  tous  les 
bons  &  honneftes  moyens  qui  luy  feront  poffibles ,  ôc 
félon  l'eftat  de  (à  vocation  il  s'employe  à  le  remettre  en 
pleine  &  entière  liberté,  Ik  deliurerfonnom  del'oppro 
bre&  indignité  laquelle  on  luy  fait  receuoir  en  cefte 
fienne  minorité.  Dont  nous  efperons  que  ia  Maiefté^e- 
fiant  paruenue  en  aage,  fe  reffentira,  tant  à  la  vengean- 
ce de  (es  ennemis,qu  a  la  iufte  recognoiffance  de  (es  bôs 
&  loyaux  fubie&s  &c  feruiteurs. 

FIN. 

